Nani: Útgáfutónleikar
2025-09-18 20:00 - 21:30 (Atlantic/Reykjavik) | Hannesarholt, Grundarstígur 10, Reykjavík
Nani – Útgáfutónleikar
Nina Basdras (sópran) og Ásgeir Ásgeirsson (gítar)
Nani er safn vel þekktra grískra vögguvísa, endurunnar fyrir rödd og gítar í hlýlegu, hljóðrænu umhverfi. Lögin – bæði úr grískri þjóðlagaarfleifð og eftir ástsæl tónskáld Grikklands – hafa verið útsett og hljóðrituð með eitt skýrt markmið: að hljóma eins og einhver sé þarna við hliðina á þér og syngi þig í svefn.
Tónleikarnir marka útgáfu plötunnar, sem varð til út frá reynslu sópransöngkonunnar, Ninu Basdras, af fyrstu mánuðum móðurhlutverksins, þegar hún ól upp son sinn, Ares Þór, á milli tveggja menningarheima. Þessar vögguvísur urðu leið hennar til að halda tengslum við grískar rætur sínar, deila menningu sinni með syni sínum og róa hann með tónlist og tungumáli.
Flutningurinn fer fram í kyrrlátu umhverfi og býður áheyrendum – foreldrum, börnum og tónlistarunnendum – að stíga inn í mildan hljóðheim mótaðan af minningum, umhyggju og tímalausum takti vögguvísunnar.
Nina Basdras
Lýrískur sópran
Nina Basdras er grískur lýrískur sópran búsett í Reykjavík. Með bakgrunn í klassískum söng og leiklist í farteskinu færir hún tilfinningalega dýpt og dramatíska næmni inn í flutning sinn.
Hún er upprunalega frá Aþenu og stundaði nám í leiklist áður en hún sneri sér að klassískum söng. Hún hefur þjálfað og komið fram víðsvegar um Evrópu. Verk hennar spanna óperu, listrænan söng og þverfaglegar sýningar þar sem hún sameinar rödd og sviðstækni á tjáningaríkann og náinn hátt.
Tónleikarnir í kvöld marka útgáfu Nani — djúpt persónulegrar plötu með grískum vögguvísum, innblásinni af vegferð hennar inn í móðurhlutverkið. Með þessu verkefni kannar Nina minni, menningarlega sjálfsmynd og hljóðláta kraft tónlistarinnar til að hugga, tengja og halda hefðum á lífi.
Ásgeir Ásgeirsson – gítarleikari og tónskáld
Ásgeir Ásgeirsson er íslenskur gítarleikari og strengjaleikari með yfir 30 ára reynslu. Hann er fjölhæfur tónlistarmaður sem leikur popp, rokk, djass og heimstónlist og hefur komið fram með flestum fremstu tónlistarmönnum Íslands og fjölda alþjóðlegra listamanna, þar á meðal Dave Weckl, Guthrie Govan og Seamus Blake.
Ásgeir lauk námi frá Tónlistarskóla FÍH árið 1999 og hélt áfram í djasstónlist við Conservatorium van Amsterdam. Hann hefur einnig stundað sérnám í strengjahljóðfærum og tónlistarmenningu Austurlanda, m.a. í Grikklandi, Tyrklandi, Búlgaríu, Íran og Jórdaníu.
Hann hefur gefið út fimm sólóplötur, þar af tvær djassplötur með frumsömdu efni (Passing Through, Tríó) og þrjár byggðar á þjóðlögum og samvinnu við tónlistarfólk frá Mið-Austurlöndum og Balkanskaganum (Two Sides of Europe, Travelling Through Cultures, Persian Path). Söngkonan Sigríður Thorlacius syngur á flestum verkanna.
Ásgeir hefur komið fram á tónleikum víða um heim, m.a. á Listahátíð í Reykjavík, í Skandinavíu og í Jórdaníu, og starfar með margvíslegum hópum, m.a. Stórsveit Reykjavíkur, Sinfóníuhljómsveit Íslands og eigin hljómsveitum eins og Skuggamyndum frá Býsans og djasstríóinu 6.6.
KAUPA MIÐA

FLXS Cauda Collective
2025-09-19 20:15 - 22:00
Á fyrsta viðburði haustsins, FLXS, flytur Cauda Collective ásamt Pétri Eggertssyni efnisskrá innblásna af Flúxus-hreyfingunni. Latneska orðið „flúxus“ merkir flæði og var notað yfir óformlega hreyfingu listamanna sem spratt upp á sjöunda áratug 20. aldar.
Hreyfingin var alþjóðleg en náði aðallega til Vestur-Evrópu, Bandaríkjanna og Japans. Flúxuslistamenn leituðust við að afmá mörk listar og daglegs lífs. Listin átti að vera sjálfsprottin og ferlið að sköpuninni skipti meira máli en sjálf útkoman. Flúxusverk urðu gjarnan til á tilraunakenndan hátt, á skurðpunkti ólíkra listforma eða í formi svokallaðra uppákoma, þar sem gjörningar voru gjarnan fluttir í almannarýmum.
Í íslenskri listasögu má víða greina flúxusáhrif, s.s. í myndlist Dieters Roths og SÚM-hópsins og í tónleikahaldi á vegum tónlistarfélagsins Musica Nova. Á viðburðinum FLXS verður flutt blanda nýrra og eldri verka eftir tónskáld eins og Georg Brecht, Alison Knowles, Yoko Ono, John Cage og Jennifer Walshe. Þá verður frumflutt nýtt verk eftir Pétur Eggertsson. Flytjendur eru Björk Níelsdóttir, Pétur Eggertsson, Sigrún Harðardóttir og Þórdís Gerður Jónsdóttir. Verkefnið er styrkt af starfslaunasjóði listamanna.
Miðar

Dirt Talent Extrakt
2025-09-20 20:00 - 22:30
Hannesarholt kynnir með stolti tónleikakvöldið Dirt Talent Extrakt Í Hannesarholti þann 20. september næstkomandi.
Hljómsveitin mun spila inn haustið með krafti og stemningu, ásamt gestasveitunum privatecult og Slacker Essentials.
Miðaverð: 1.500 kr.Staðsetning: HannesarholtAldurstakmark: 18 ára● Húsið opnar kl. 20:00● Tónleikarnir hefjast kl. 21:00
Á barnum verður hægt að kaupa fjölbreytta drykki og hljómsveitir kvöldsins verða með varning til sölu út kvöldið.
Um Hljómsveitirnar
Dirt Talent ExtraktDirt Talent Extrakt er rokkhljómsveit sem spilar hráa en þó fjölbreytta rokktónlist með grunge og þungarokksáhrifum. Lögin eru bæði þung og tilraunakennd sem passar við fjöruga og óútreiknanlega sviðsframkomu hljómsveitarmeðlima.
privatecultprivatecult er hávaða jaðarrokk hljómsveit stofnuð 2021. Eftir nokkrar meðlimaskiptingar stigu privatecult á svið 2023 og stefna á að skilja eftir sig sviðna jörð.
Slacker EssentialsSlacker Essentials (eða Nauðsynjar Tossans) er þriggja manna hljómsveit sem er skipuð af Ísleifi (hann) á trommur, Víf (hán) á bassa og fetlaborð og Fíónu (hún) á baritón gítar. Hljómsveitin skilgreinir sig sem einhverja bragðtegund af póst-pönki og / eða Alternative Rokki. Komið til þess að dansa, gráta eða dansgráta.

ENGLISHHannesarholt proudly presents the concert night Dirt Talent Extrakt at Hannesarholt on September 20th.
The band will kick off the autumn season with energy and atmosphere, joined by the guest acts privatecult and Slacker Essentials.
Tickets: 1,500 ISKLocation: Hannesarholt Age limit: 18+Doors open: 20:00Show starts: 21:00
At the bar you’ll find a wide selection of drinks, and throughout the evening the bands will have merchandise for sale.
About the Bands
Dirt Talent ExtraktDirt Talent Extrakt is a rock band delivering raw yet versatile rock music, heavily influenced by grunge and metal. Their songs range from heavy to experimental, perfectly matching the band’s lively and unpredictable stage presence.
privatecultFormed in 2021, privatecult is a noisy, boundary-pushing rock band. After a few lineup changes, they hit the stage in 2023 and aim to leave nothing but scorched earth behind.
Slacker EssentialsSlacker Essentials (aka Nauðsynjar Tossans) is a three-piece band made up of Ísleifur (he) on drums, Víf (they) on bass and pedals, and Fíóna (she) on baritone guitar. The band describes their sound as a unique blend of post-punk and alternative rock. Come ready to dance, cry—or dance-cry.

Richard Sears ásamt hljómsveit
2025-09-24 20:00 - 21:00
24. september kl. 20:00 kemur píanóleikarinn Richard Sears fram ásamt hljómsveit skipaðri einvalaliði hljóðfæraleikara. Sears, nú búsettur í París en fæddur í Bandaríkjunum, hefur vakið mikla athygli á undanförnum árum fyrir framúrskarandi píanóleik og metnaðarfullar lagsmíðar. Á tónleikunum í Hannesarholti mun hljómsveitin leika verk eftir meðlimi sveitarinnar. Fjölbreytt, áhugaverðri og skemmtileg efnisskrá.
Frekari upplýsingar um Richard Sears má nálgast á heimasíðu hans www.richarsearsmusic.com
Eiríkur Orri Ólafsson, trompetHaukur Gröndal, saxófónn og klarínettÓlafur Jónson, saxófónnRichard Sears, píanóNicholas Moreaux, bassiScott McLemore, trommur

Strengir - Tónleikar
2025-09-26 20:00 - 21:00
Hljómsveitin Strengir slá upp skemmtilegum tónleikum 26. september þar sem þeir spila upp úr Simon & Garfunkel prógrammi sínu og sérvöldum íslenskum dægurlögum. Hafa þeir farið sigurför um höfuðborgarsvæðið, Frystiklefann og Hótel Flatey og gefa út meiri tónlist á árinu. Von er á nýjum jólasmelli!

Bríet, blómin & Hannes
2025-09-27 15:00 - 16:00
Dagskráin „Bríet, blómin og Hannes“ verður flutt í Hannesarholti – Hljóðbergi 27. september kl.15 til heiðurs Bríeti Bjarnhéðinsdóttur, kvenréttindakonu, blaðamanni og ritstjóra Kvennablaðsins á afmælisdegi hennar. Fjallað verður um samstarf Hannesar Hafstein, fyrsta ráðherra Íslands og Bríetar, ólíka æsku þeirra og kjör og hvernig lífsþræðir þeirra spunnust saman, meðan bæði lifðu. Samstarf þeirra hafði mikil áhrif á þróun kvenréttinda hér á landi. Sá sögulegi sannleikur má ekki gleymast.
En hvaða blóm eru þetta ? – Það færðu að vita ef þú mætir í Hannesarholt þann 27.september. Veitingahúsið er opið frá kl.11.30 og má njóta veitinga á undan viðburði.
Sýningin er samvinnuverkefni og er styrkt af Leikhúslistakonum 50 plús og Hannesarholti
Dagskráin er um eina klst. Miðasala á tix.is
Þáttakendur
Ásdís Skúladóttir leikstjóri, skrifaði handritið ásamt hópnum
Edda Þórarinsdóttir leikkona
Helga E. Jónsdóttir leikkona
Þórey Sigþórsdóttir leikkona
Laufey Sigurðardóttir fiðluleikari
Kaupa

HAG tríó
2025-10-03 20:00 - 21:30
HAG tríó er trommulaus djasshljómsveit, skipuð af þeim Alexander Grybos, gítarleikara, Guðjóni Steini Skúlasyni, saxófónleikara og Hlyni Sævarssyni, kontrabassaleikara. Hljómsveitin kom upphaflega saman fyrir tónleika á Djasshátíð Reykjavíkur árið 2022, en tóku ekki formlega upp nafnið HAG tríó fyrr en árið 2024. Saman hafa þeir komið fram um land allt og gefið út eina plötu, sem gengur undir nafninu HAG.
Kaupa

Tiktúra
2025-10-09 20:00 - 22:00
Djasskvintettinn Tiktúra var stofnaður síðla árs 2024 en meðlimir hans eru Ásgeir Kjartansson á gítar, Kormákur Logi Bergsson á píanó, Moritz Christiansen á tenor saxófón, Hjálmar Carl Guðnason á bassa og Þorsteinn Jónsson á trommur. Hljómsveitin leikur frumsamda blöndu af nútímadjass og sálartónlist með sterkum áhrifum úr þjóðlaga- og leikhústónlist en tónlistin flakkar í orku allt frá ljúfum, einlægum og seiðandi tónum upp í ákafa og kraftmikla óreiðu.
Kaupa

Ragnheiður Gröndal ásamt Guðmundi Péturssyni og Birgi Steini Theodórssyni
2025-10-11 16:00 - 17:00
Ragnheiður Gröndal kemur fram ásamt Guðmundi Péturssyni og Birgi Steini Theodórssyni á síðdegistónleikum í Hannesarholti 11. október. Tríóið hefur leikið mikið saman síðast liðin ár í alls konar samhengi.
Uppistaða tónleikanna verður nýtt efni – í bland við eldra efni og djasslög sem eru í uppáhaldi. Ragnheiður hefur undanfarin misseri unnið í nýrri tónlist á íslensku, og er hugmyndin með þessum tónleikum að bjóða tónleikagestum inn í vinnuferlið. Þannig fá áheyrendur tækifæri til að kynnast nýjum lögum og heyra þau í lifandi flutningi áður en þau koma út.

Tónleikarnir hefjast kl. 16 og eru rúmur klukkutími.

Ragnheiður Gröndal – söngur og píanó
Guðmundur Pétursson – gítar
Birgir Steinn Theodórsson – bassi
Kaupa miða

Gabriel Gold: White Raven Dreaming
2025-10-12 20:00 - 21:30
Gabriel Gold heldur upp á útgáfu nýju plötu sinnar White Raven Dreaming í Hannesarholti sunnudaginn 12.október kl.20. Platan var tekin upp í Sundlauginni og Birgir Jón Birgisson stýrði upptökum.
Gabriel er tónskáld sem deilir tíma sínum milli Reykjavíkur og San Francisco.
Verk hans eru oft sérsamin fyrir ákveðin hljómburð heilagra rýma. Í tónlist hans blandast klassísk tónlist við nútíma píanó tónlist, handpönnu og söng án orða.
Hér má finna upptöku af Gabriel að flytja nýtt lag:
https://vimeo.com/658164012
Fleiri tóndæmi og ítarlegri ferilskrá má finna hér:
www.gabrielgoldmusic.com
Athugið að hurðin opnar kl. 19:30 og tónleikar byrja kl. 20:00
Here’s the English event description:
This concert at Hannesarholt is in celebration of the release of Gabriel Gold’s upcoming album, “White Raven Dreaming”, which was recorded in Sundlaugin Studio and produced by Birgir “Biggi” Jón Birgisson (Sigur Ros, Bjork, The Album Leaf).
Gabriel Gold is a San Francisco, CA and Reykjavik, Iceland based music composer.
Gold’s musical works, often site-specific to acoustically resonant and “sacred spaces“, merge the worlds of contemporary piano composition with traditions of sacred music, handpan and wordless singing.

A recording of Gabriel performing “The Calling”, from his new album: https://vimeo.com/658164012
More examples of Gabriel Gold’s music, as well as a more in-depth bio, can be found here: www.gabrielgoldmusic.com
Event Schedule:

Doors open at 19:30
Concert at 20:00

KAUPA MIÐA

AFLÝST Flétta: RÁN & Sólrún Ylfa
2025-10-17 20:00 - 22:00
Flétta: RÁN & Sólrún Ylfa
Melissa Achten og Ida Nørby mynda saman RÁN; kammerhóp sem fléttar saman hljóðrænt ímyndunarafl sitt í gegnum selló og hörpu. Samspil Melissu og Idu byggir á spuna en þær semja einnig verk innblásin af þjóðlögum og goðsögnum, og hafa þannig mikla táknræna merkingu. Þær eru búsettar í Los Angeles og Kaupmannahöfn og hafa komið fram á tónleikum og hátíðum víða um heim.
Á þessum tónleikum tekur íslenski fiðluleikarinn Sólrún Ylfa Ingimarsdóttir einnig þátt í fléttu dúósins. Á efnisskránni er mínimalísk nútímatónlist; einleiksverk fyrir hörpu, selló og fiðlu annars vegar, og tríó og dúó hins vegar. Helmingur tónverkanna eru eftir kvenkyns tónskáld, en á dagskrá verður einnig íslensk tónlist auk þess sem Rán mun flytja eitt verk úr eigin smiðju. Nánari efnisskrá verður kynnt síðar.

Tónafljóð
2025-10-23 20:00 - 21:30
Notaleg stund með Tónafljóðum í Hannesarholti. Sönghópurinn Tónafljóð flytja íslenskar dægurlagaperlur með hugljúfum röddunum, allt íslensk lög sem eru í uppáhaldi hjá þjóðinni.
Efnislistinn er fjölbreyttur en hvert fljóð fyrir sig flytur eitt lag með fallegum píanóundirleik en einnig taka þær sem hópur gömul og góð lög á einstakan hátt. Á lagalistanum eru lög eins og Heyr mína bæn, Vegbúinn, Viltu með mér vaka, Við gengum tvö ofl.
Tónafljóðin:
Rebekka Sif Stefánsdóttir
Selma Hafsteinsdóttir
Hanna Einarsdóttir
Elísa Hildur Þórðardóttir
Dagný Ásta Guðbrandsdóttir Andersen
Píanóleikari:
Daniel Alexander Cathcart Jones
Kaupa

Hvar er tunglið? Kristjana Stefánsdóttir, Anna Gréta Sigurðardóttir og Sigurður Flosason
2025-10-24 20:00 - 22:00
„Hvar er tunglið?“, tvöföld plata með 24 lögum Sigurðar Flosasonar við ljóð Aðalsteins Ásbergs Sigurðssonar kom út árið 2006 og vakti talsverða athygli. Kristjana Stefánsdóttir söng lögin en aðrir flytjendur, auk Sigurðar á saxófón, voru þeir Eyþór Gunnarsson á píanó, Valdimar K. Sigurjónsson á kontrabassa og Pétur Östlund á trommur. Úrval laganna verður flutt í breyttri mynd í Hannesarholti 24. október af Kristjönu, Sigurði og Önnu Grétu Sigurðardóttir sem leikur á píanó en mun einnig syngja. klassískur íslenskur söngjazz í nýjum búningi.
Miðar á 6.900, 20% afsláttur fyrir aldraða, öryrkja og nema
Kaupa

Andrew Yang píanóleikari: Vestfirðir
2025-10-30 20:00 - 21:30
Píanóleikarinn Andrew J. Yang flytur verk eftir Medtner, Schubert, og frumsamin verk.
Yang er fæddur og uppalinn í Kaliforníu og hefur undanfarin ár stimplað sig vel inn í tónlistarlífið á Íslandi sem einn af áhugaverðari píanóleikurum landsins, eftir að hann flutti fyrir nokkrum árum til Patreksfjarðar. Talinn af The San Francisco Examiner vera undrabarn, eða á ensku: a prodigy, [running] the emotional gamut from brooding introspection to manic exuberance. Yang er stofnandi og listrænn stjórnandi Íslensku píanóhátíðarinnar og einnig Alþjóðlegu píanóhátíðar Vestfjarða. Hann hefur komið víða fram, til að mynda í Auditorium Marcel Landowski (Paris), Musiikkitalo (Helsinki), Jewish Cultural Center (Krakow), Mozarthaus (Vín), Hoheikan (Sapporo), Carnegie Hall (New York City), og tónleikasölum í Llanes og Ribadesella (Spánn). Yang fékk fyrstu verðlaun á þrítugustu International FLAME Piano Competition keppninni í París (2019). Hann hefur einnig hlotið verðlaun frá Piano Award International Competition í Þýskalandi og Metropolitan International Piano Competition í New York. Árið 2018 hlaut Yang heiðursverðlaunin Hvítu rósina frá forseta Finnlands, Sauli Niinistö. Yang útskrifaðist með B.A. í hagfræði og B.M. í píanóleik frá Northwestern University árið 2015. Við útskrift með M.M. í píanóleik frá Mannes School of Music í New York árið 2017 hlaut hann Steinway & Sons verðlaunin, sem veitt eru framúrskarandi útskriftarnema. Meðal kennara Yang má nefna hinn virta William Wellborn, Antoinette Perry og Ruth Slenczynska. Yang er fyrrverandi keppnismaður í íþróttum eins og badminton og körfubolta og keppti í hnefaleikum. Hann býr núna í Reykjavík og er kennari við Tónlistarskólann í Reykjavík og Tónskóla Sigursveins.
Frekari upplýsingar má finna á www.andrewyangpiano.com
KAUPA MIÐA

gímaldin Goes Orchestral
2025-11-01 20:00 - 21:30
gímaldin hefur fyrir margt löngu getið sér gott orð fyrir tónlist sína, hvort sem er hefðbundið eða alternatívt söngrokk, kántrí, austur-evrópsk-ættuð þjóðlagatónlist í bland við þungarokk eða efni sem nær stendur klassískri tónlist eða nútímaklassík. Hann hefur markað sér afgerandi sérstöðu sem tónlistarmaður og má segja að hann standi einn undir heilum tónlistargeira sem enginn annar tilheyrir:. Enginn er honum líkur.
Tónleikarnir í Hannesarholti eru frumflutningur á verki sem höfundur kallar: gímaldin Goes Orchestral. Um er ræða 8 lög fyrir synta og partíbox. Flest laganna eru 3-5 radda hljóðfæraverk með söng. Tónsmíðastíllinn er núklassískur og nær aftur í rókókó. Segja má að textarnir séu samdir af mennskri vél sem leitast við að endurskapa hina sérkennilegu nálgun gervigreindarinnar á orðlist. Söngurinn er fluttur af alt-sópran sem syngur á tónsviði baritóns.
Það eru sem sé spennandi og óvenjulegir tónleikar framundan í Hannesarholti. Dagskráin er um 60 mínútur og henni gæti fylgt óvænt aukaefni.
https://youtu.be/DxnR7jQrJEM?feature=shared
KAUPA MIÐA

Kári Egilsson einleikstónleikar
2025-11-02 20:00 - 21:30
Kári Egilsson heldur einleikstónleika í Hannesarholti. Hann spilar ný og gömul lög í bland, eftir sjálfan sig og önnur tónskáld á frábæra flygil Hannesarholts og syngur jafnvel nokkur. Kári var valinn Bjartasta vonin á Íslensku tónlistarverðlaununum í fyrra og er nú við nám í Berklee College of Music í Boston.
Kaupa

Tónar austur-Evrópu
2025-11-07 20:00 - 21:30
Anna Maria Tabczynska (flauta) og Jakob Piotr Grybos (píano) spila tónlist frá suð-austur Evrópu. Það má búast við lýrískri fegurð, tæknilegri snilldargáfu og hrífandi taktar.
Það leiða okkur á tónrænt ferðalag frá hjarta mið og austur Evrópu suður til Georgíu og Rússlands.
Verk eftir: Wojciech Kilar, Otar Taktakishvili og Sergei Prokofiev.
Kaupa

Kveðjutónleikar Phaedon Sinis
2025-11-12 20:00 - 22:00
Phaedon Sinis er grískur borðhörpu og hnéfiðlu leikari sem hefur verið búsettur á Íslandi undanfarin ár en hann er heimsklassa flytjandi í svokallaðri tyrkneskri Ottoman tónlistarhefð.
Þetta kvöld verður einmitt flutt klassísk tyrknesk tónlist kennd við Ottóman veldið og kallast í Tyrklandi Klassísk Tyrknesk Ottoman tónlist. Þessi tónlistarhefð nær árhundruði aftur í tímann og voru tyrknesku tónskáldin oft innblástur fyrir vestrænu tónskáldin m.a. Mozart. Tónlistarhefð þessi inniheldur framandi hljóðfæri og munu flytjendur leika á hefbundin hljóðfæri í þessum stíl.
Ásgeir Ásgeirsson hefur á undanförnum árum sótt tíma á tyrkneskt oud hjá nokkrum af færustu oud leikurum veraldar m.a. Yurdal Tokca, Enver Mete Aslan, Zeynel Demirtas og Taxiarchis Georgoulis fyrstur íslenskra hljóðfæraleikara. Phaedon Sinis er bandarískur/grískur
hljóðfæraleikari sem hefur numið og leikið þessa tónlist víðsvegar urm heiminn í áratugi en Phadeon leikur á tyrkneska borðhörpu og tyrkneska hnéfiðlu.
Á tónleikunum munu þeir leika klassísk verk úr þessari þessari tónlistarhefð en tónlist úr þessum ranni heyist mjög sjaldan á Íslandi.

Kaupa miða

Umbra: Sögur, söngur og hringrás tímans
2025-11-20 20:00 - 21:30
Umbra teflir saman tónlist og kveðskap Íslendinga fyrri tíma. Lögð er rík áhersla á nánd við áhorfendur og þar sem þeir fá einnig að kynnast sagnaarfi, kveðskap liðinna alda í gegnum tóna og tal. Umbra dregur fram ljóðaminni sem enn eiga erindi í dag, manneskjan í öllu sínu veldi fæst í hringrás tímans við sömu viðfangsefni.
Allar útsetningar eru eftir Umbru. Íslensk þjóðlög eru gersemi og er það von Umbru að auka sýnileika þeirra í samfélaginu.
Kaupa miða

Eirrek – Hlustunarpartý með Arnari Eggerti Thoroddsen og Eiríki Stephensen
2025-11-21 17:00 - 18:30
Föstudaginn 21. nóvember kl 17 mun ný plata Eiríks Stephensen, Eirrek, verða spiluð í heild sinni í Hannesarholti. Arnar Eggert Thoroddsen mun af því tilefni rekja garnirnar úr Eiríki og þeir félagar munu ræða um tilurð plötunnar og hvað býr að baki hinum fjölbreyttu verkum sem hana prýða. Þarna munu ýmis tónsmiðatrix verða afhjúpuð og ljósi varpað á dulda brandara í melankólískum tónheiminum. Aðgangur ókeypis, barinn opinn og öll velkomin!

Tónleikar og ljóðalestur - Sjáðu mig, sjáðu mig
2025-11-23 16:00 - 17:00
Kærleikurinn og sköpunarkrafturinn ræður ríkjum í tónlistar-og ljóðadagskrá sem Þuríður Sigurðardóttir söngkona, Borgar Magnason tónskáld og kontrabassaleikari og Óskar Guðjónsson saxófónleikari flytja fyrir gesti Hannesarholts sunnudaginn 23.nóvember kl.16, ásamt Elísabetu Jökulsdóttur sem kemur einnig fram og les ljóð. Dagskráin er tileinkuð nýjustu ljóðabók hennar:

Sjáðu mig, sjáðu mig
Það er eina leiðin til að elska mig!

Viðburðurinn var áður haldinn fyrir troðfullu húsi í Listasafni Árnesinga á Blómstrandi dögum í Hveragerði í ágúst 2025 í boði Hveragerðisbæjar.

Þuríður Sigurðardóttir vakti fyrst athygli aðeins sextán ára gömul þegar hún söng sitt fyrsta lag á hljómplötu. Síðan þá hefur hún starfað með mörgum af fremstu tónlistarmönnum landsins og komið fram bæði á dansleikjum og tónleikum víða um land. Árið 1969 gaf hún út sína fyrstu sólóplötu, og það sama ár var hún kjörin vinsælasta söngkona landsins. Árið 1981 hlaut hún svo sérstaka viðurkenningu á Stjörnumessu Dagblaðsins &Vísis, þar sem hún var heiðruð sem „Söngkona ársins í fimmtán ár“. Þuríður er einnig virkur myndlistarmaður. Hún útskrifaðist frá Listaháskóla Íslands árið 2001 og hefur sýnt verk sín víða – meðal annars í Hannesarholti og í Listasafni Árnesinga.
—
Concert and poetry: Þuríður Sigurðardóttir, singer, with Borgar Magnason, composer and double base player, and Óskar Guðjónsson, saxophonist.This select group gave this same concert on Bookming Days in Hveragerði last August. Elísabet Jökulsdóttir will also perform and read poetry.

Everyone is welcome.
Tickets at tix.is

Kaupa miða

UPPSELT Ave Maríur fyrr og nú
2025-12-13 16:00 - 17:00
Í notalegri aðventustemningu Hannesarholts hljóma sígildar og nýjar útsetningar á Ave Marium frá ýmsum löndum og tímum. Hér mætist hin kyrrláta fegurð trúartónlistarinnar og heit bæn um frið og von í aðdraganda jóla.
Flytjendur:
Íris Sveinsdóttir, sópran
Gunnhildur Halla Guðmundsdóttir, selló
Einar Bjartur Egilsson, píanó
auk leynigesta.
Á efnisskránni eru meðal annars verk eftir Kaldalóns, Schubert, Caccini, Saint-Saëns og fleiri tónskáld sem hvert á sinn hátt hafa tjáð hina eilífu bæn Maríu.
Komdu og leyfðu þér að slaka á í jólastressinu – njóttu klukkustundar af fallegum tónum og friðsæld í hjarta Reykjavíkur.
Kaupa miða

Kári Egilsson Band
2025-12-20 20:00 - 21:30
Píanóleikarinn Kári Egilsson og einvala lið íslenskra tónlistarmanna flytja nýtt efni eftir Kára sem verður tekið upp á nýju ári ásamt nokkrum vel völdum eldri lögum í Hannesarholti 20. desember. Ásamt Kára verða Snorri Sigurðarson á trompet, Andrés Þór Gunnlaugsson á gítar, Nico Moreaux á bassa og Matthías Hemstock á trommur. Kári var valinn Bjartasta vonin á Íslensku tónlistarverðlaununum 2024 og stundar nú nám við hinn virta Berklee tónlistarskóla í Bandaríkjunum.
Kári Egilsson – píanó
Snorri Sigurðarson – trompet
Andrés Þór Gunnlaugsson – gítar
Nico Moreaux – bassi
Matthías Hemstock – trommur
Kaupa miða

Ómar Einarsson & Kjartan Valdemarsson
2026-01-22 20:00 - 21:30
Gítarleikarinn Ómar Einarsson og píanóleikarinn Kjartan Valdemarsson munu leiða saman hljóðfæri sín í dúett. Þeir hafa komið víða við í íslensku tónlistarlífi á undanförnum 35 árum og hafa oftar en einu sinni spilað saman í kvartett. þetta verður því spennandi þar sem tvö hljóma-hljóðfæri koma saman. Tónleikarnir eru fullkomið tækifæri til að njóta frábærrar tónlistar í notalegu umhverfi Hannesarholti. Á efnisskránni verða vel valin verk eftir m.a. Ornette Coleman, John Abercrombie, Miles Davis, A.C. Jobim og Pat Metheny. Einnig verður frumsamið efni á dagskránni.
KAUPA MIÐA

Klassísk tónlistarveisla í Hannesarholti
2026-02-05 20:00 - 21:00
Fiðluleikarinn Helga Diljá Jörundsdóttir og sellóleikarinn Katrín Birna Sigurðardóttir, sem stunda báðar háskólanám í Danmörku, halda saman tónleika í Hannesarholti með fjölbreyttri og spennandi dagskrá í formi einleiksverka og dúetta.
Helga Diljá og Katrín Birna hafa báðar skarað fram úr sem ungir tónlistarmenn, og komið fram á tónleikum víða á Norðurlöndum. Þær hafa einnig báðar komið fram sem einleikarar með Sinfóníuhljómsveit Íslands á tónleikum Ungra Einleikara.
Báðar eiga þær það sameiginlegt að hafa mikla unun af því að spila bæði einleiks- og kammertónlist. Efnisskráin spannar breitt bil í tónlistarsögunni allt frá barokk til 20.aldar tónlistar. Þetta verður því sannkölluð tónlistarveisla.
